**S T A N O V Y**

**Občianskeho združenia Hrad Čeklís**

**§ 1**

**Názov, sídlo, právna forma**

1. Názov: Občianske združenie Hrad Čeklís (ďalej len „OZHČ“ alebo „združenie“).
2. Sídlo : Bernolákovo, Hlavná č. 94, PSČ 90027.
3. Právna forma: občianske združenie v zmysle § 2 Zákona č. 83/1990 Zb. o združovaní občanov v aktuálnom znení.

**§ 2**

**Prípravný výbor**

1. Členmi prípravného výboru sú:
   1. Ing. Alexander Molnár
   2. Mgr. Iva Pipíšková
   3. Ing. Jaroslav Vokoun

**§ 3**

**Ciele OZHČ**

1. Podporovať a presadzovať ideu ochrany historického dedičstva.
2. Podpora aktivít súvisiacich s národnou kultúrnou pamiatkou „Archeologické nálezisko – hrad v Bernolákove“.
3. Získavanie, spracovávanie a publikovanie informácií o osídlení a hmotnej kultúre na území obce Bernolákovo, o hrade Čeklís, o kultúrnom a historickom dedičstve týkajúcom sa tejto lokality.
4. Podpora a organizovanie aktivít smerujúcich k ochrane a rozvoju kultúrnych pamiatok a historických dominánt obce Bernolákovo a okolia.
5. Podpora a organizovanie aktivít smerujúcich k vytvoreniu historického centra obce Bernolákovo.
6. Vydavateľská činnosť, propagácia a podpora vzdelávania.
7. Spolupráca s obdobnými spoločnosťami a so samosprávou.

**§4**

**Princípy**

1. Dobrovoľnosť vstupu.
2. Akceptovanie Stanov OZHČ.
3. Koordinácia spoločného názoru a stanovísk členov OZHČ.
4. Spoločný postup OZHČ voči tretím osobám.
5. Spolupráca s inštitúciami a organizáciami, ktorých aktivity sú zlučiteľné s cieľmi OZHČ.
6. Podporovanie a presadzovanie aktivít v súlade s cieľmi OZHČ.

**§5**

**Členstvo**

1. Členstvo v združení je dobrovoľné.
2. OZHČ združuje fyzické osoby a právnické osoby.
3. Členský vzťah k OZHČ má tri formy :
   1. člen - fyzická osoba s právom hlasovať,
   2. člen - právnická osoba s právom hlasovať, zastúpená svojim delegátom,
   3. čestný člen bez práva hlasovať.
4. Členom – fyzickou osobou sa môže stať osoba staršia ako 18 rokov, ktorej sú blízke ciele OZHČ a súhlasí s jej Stanovami.
5. Členom – právnickou osobou sa môže stať právnická osoba, ktorá súhlasí so Stanovami združenia a ktorá vymenuje svojho delegáta na zastupovanie v združení.
6. O členstvo v OZHČ sa žiada poslaním písomnej prihlášky. Predstavenstvo OZHČ rozhodne o prijatí na svojom najbližšom zasadnutí od doručenia prihlášky. Predstavenstvo OZHČ žiadateľa písomne informuje o svojom rozhodnutí.
7. Čestným členom OZHČ môže byť fyzická alebo právnická osoba. Písomný návrh na prijatie za čestného člena podávajú členovia združenia Predsedovi OZHČ.
8. Členstvo v OZHČ vzniká dňom rozhodnutia Predstavenstva OZHČ o prijatí za člena. Predstavenstvo OZHČ zároveň rozhodne, či žiadateľa prijíma za riadneho alebo čestného člena.
9. Prijatím do OZHČ sa každý člen zaväzuje dodržiavať stanovy OZHČ.
10. Členstvo v OZHČ zaniká:
    1. dobrovoľným rozpustením OZHČ, alebo zlúčením s iným občianskym združením,
    2. na základe právoplatného rozhodnutia MV SR o rozpustení OZHČ,
    3. úmrtím člena,
    4. zánikom člena - právnickej osoby,
    5. vystúpením člena z OZHČ, ktoré musí mať písomnú formu a musí byť doručené do sídla OZHČ,
    6. vylúčením člena z dôvodu hrubého porušenia stanov OZHČ, pričom člena je možné vylúčiť len rozhodnutím valného zhromaždenia OZHČ. Predstavenstvo OZHČ zašle písomné rozhodnutie o zániku členstva vylúčenému členovi.

**§ 6**

**Práva a povinnosti členov**

1. Člen OZHČ má právo:
2. Zúčastňovať sa na zabezpečení chodu združenia a plnení jeho cieľov v zmysle jeho princípov a stanov.
3. Byť informovaný o činnosti združenia.
4. Zúčastňovať sa všetkých akcií organizovaných OZHČ, žiadať o informácie v zmysle poslania OZHČ a predkladať svoje návrhy a pripomienky.
5. Člen s hlasovacím právom môže spolurozhodovať o záležitostiach združenia.
6. Člen s hlasovacím právom môže byť volený do orgánov OZHČ.
7. Člen OZHČ má povinnosti:
8. Dodržiavať stanovy.
9. Usilovať sa o napĺňanie cieľov OZHČ.

**§ 7**

**Orgány OZHČ**

1. Orgány OZHČ sú:
   1. Valné zhromaždenie OZHČ
   2. Predstavenstvo OZHČ
   3. Dozorná rada OZHČ
   4. Štatutárny orgán

**§ 8**

**Valné zhromaždenie OZHČ**

1. Valné zhromaždenie je najvyšším orgánom OZHČ. Valné zhromaždenie tvoria všetci členovia združenia.
2. Valné zhromaždenie:
   1. rozhoduje o prijatí a zmenách stanov,
   2. volí a odvoláva členov Predstavenstva OZHČ,
   3. volí a odvoláva členov Dozornej rady OZHČ,
   4. schvaľuje výročnú správu o činnosti a ročnú účtovnú závierku za predchádzajúci rok,
   5. schvaľuje plán činností a rozpočet na príslušný kalendárny rok,
   6. rozhoduje s konečnou platnosťou o kolízii záujmov členov OZHČ,
   7. rozhoduje o ukončení členstva v OZHČ (§5, bod 10, písm. f.),
   8. rozhoduje o zániku OZHČ,
   9. schvaľuje volebný poriadok.
3. Valné zhromaždenie sa koná najmenej jedenkrát ročne.
4. Valné zhromaždenie zvoláva predseda OZHČ. Pozvánka musí byť dodaná členom OZHČ najneskôr 10 dní pred konaním valného zhromaždenia. Forma oznámenia konania Valného zhromaždenia môže mať písomnú alebo elektronickú formu. S pozvánkou je zasielaný program rokovania.
5. Mimoriadne valné zhromaždenie musí byť zvolané z písomného podnetu:
   1. Predstavenstva OZHČ,
   2. Dozornej rady OZHČ,
   3. Členov OZHČ, predstavujúcich minimálne 30 % členov s právom hlasovať.
6. Žiadatelia o zvolanie mimoriadneho valného zhromaždenia v podnete zašlú aj písomný návrh programu. Mimoriadne valné zhromaždenie sa musí konať najneskôr do 4 týždňov po doručení žiadosti o jeho zvolanie. K zvolaniu mimoriadneho valného zhromaždenia platí § 8, bod 4 týchto Stanov.
7. Program rokovania valného zhromaždenia možno doplniť na valnom zhromaždení vtedy, keď s takýmto doplnkom programu vysloví súhlas viac ako 50 % prítomných členov OZHČ s hlasovacím právom.
8. Rokovanie valného zhromaždenia riadi predseda OZHČ, alebo ním písomne poverený člen Predstavenstva.
9. Valné zhromaždenie je uznášaniaschopné, ak je prítomných viac ako 50 % členov OZHČ s hlasovacím právom. Ak táto požiadavka nie je splnená, valné zhromaždenie nie je uznášaniaschopné. V tomto prípade sa do 14 dní zvolá nové valné zhromaždenie.
10. Uznesenia valného zhromaždenia sú platné, ak boli prijaté jednoduchou väčšinou prítomných členov s právom hlasovať.
11. Hlasovanie sa uskutočňuje verejne. Valné zhromaždenie však môže rozhodnúť aj o tajnom hlasovaní.
12. Zo zasadnutia valného zhromaždenia sa vyhotovuje zápisnica, ktorú podpisuje predseda, alebo poverený člen Predstavenstva a vhodným spôsobom sa zasiela členom OZHČ.
13. Prvé valné zhromaždenie zvolá člen prípravného výboru oprávnený konať v mene združenia.

**§ 9**

**Predstavenstvo OZHČ**

1. Predstavenstvo OZHČ (ďalej „Predstavenstvo“) zabezpečuje činnosť OZHČ medzi zasadnutiami valných zhromaždení.
2. Predstavenstvo najmä:
   1. rozhoduje o základných otázkach realizácie poslania OZHČ,
   2. predkladá valnému zhromaždeniu návrh výročnej správy o činnosti a ročnú účtovnú závierku za predchádzajúci rok, návrh plánu činností a návrh rozpočtu na príslušný rok,
   3. rozhoduje o prijímaní žiadateľa za člena OZHČ a či sa žiadateľ prijíma za riadneho, alebo čestného člena,
   4. ustanovuje pracovné skupiny,
   5. predkladá valnému zhromaždeniu
      * návrh kandidátov na členov Predstavenstva OZHČ
      * návrh kandidátov na členov Dozornej rady OZHČ
      * návrh na ukončenie členstva v OZHČ (§ 5 ods. 10. písm. f.),
   6. má právo navrhnúť odmenu za činnosť členom OZHČ.
3. Členovia Predstavenstva sú volení valným zhromaždením. Predstavenstvo má troch členov. Funkcia člena Predstavenstva je čestná funkcia, za výkon ktorej nevzniká nárok na odmenu. Predstavenstvo si spomedzi svojich členov volí predsedu OZHČ (ďalej „predseda“). Predseda si vyberá podpredsedu z ostatných členov Predstavenstva. Člen Predstavenstva nemôže byť zároveň členom Dozornej rady OZHČ.
4. Funkčné obdobie členov Predstavenstva sú dva roky. Opätovné zvolenie je možné.
5. Ak člen Predstavenstva predčasne skončí členstvo v Predstavenstve, zvyšok Predstavenstva alebo Dozorná rada zvolá mimoriadne valné zhromaždenie, na ktorom sa na zvyšok volebného obdobia zvolí nový člen Predstavenstva.
6. Predstavenstvo sa schádza podľa plánu činností OZHČ na príslušný kalendárny rok a zvoláva ho predseda OZHČ. Predstavenstvo sa schádza najmenej raz za šesť mesiacov.
7. Predstavenstvo je uznášaniaschopné, ak je prítomná nadpolovičná väčšina členov Predstavenstva. Uznesenia sú prijímané jednoduchou väčšinou hlasov prítomných členov Predstavenstva. Každý člen Predstavenstva má jeden hlas. V prípade rovnosti hlasov je rozhodujúci hlas predsedajúceho.
8. Zo zasadnutia Predstavenstva sa vyhotovuje zápisnica, ktorú podpisuje predsedajúci člen Predstavenstva OZHČ a vhodným spôsobom sa zasiela Dozornej rade OZHČ.

**§ 10**

**Štatutárny orgán**

1. Štatutárnym orgánom združenia je predseda OZHČ, ktorý zastupuje združenie navonok.
2. Predseda OZHČ koná menom OZHČ v právnych úkonoch.
3. Ak členovia predstavenstva nesúhlasia s konaním predsedu OZHČ navonok, môžu sa obrátiť na dozornú radu so žiadosťou o zvolanie mimoriadneho valného zhromaždenia ako najvyššieho orgánu združenia.
4. Predsedu OZHČ v jeho neprítomnosti zastupuje podpredseda OZHČ v rozsahu písomného poverenia od Predsedu OZHČ.
5. Výkon funkcie predsedu OZHČ je čestnou funkciou, za výkon ktorej nevzniká nárok na odmenu.
6. Predseda OZHČ, v prípade neprítomnosti podpredseda OZHČ, zvoláva a riadi rokovania Predstavenstva a Valného zhromaždenia. Riadením môže poveriť aj ďalšieho člena Predstavenstva.

**§ 11**

**Dozorná rada OZHČ**

1. Dozorná rada OZHČ (ďalej „Dozorná rada“) je kontrolným orgánom, ktorý:
   1. dohliada na finančné hospodárenie OZHČ,
   2. vyjadruje sa k ročnej účtovnej závierke a k návrhu rozpočtu na príslušný rok a predkladá stanoviská a odporúčania valnému zhromaždeniu,
   3. písomne sa vyjadruje k všetkým finančným záväzkom OZHČ, pričom pri záväzkoch presahujúcich 300 EUR je potrebný písomný súhlas Dozornej rady,
   4. je oprávnený žiadať vyjadrenia od Predstavenstva OZHČ a zriadených pracovných skupín ohľadom napĺňania cieľov OZHČ,
   5. vyjadruje sa k návrhom na zmenu stanov.
2. Dozorná rada má minimálne 3 členov. Funkcia člena dozornej rady je čestná funkcia, za výkon ktorej nevzniká nárok na odmenu. Členovia dozornej rady sú volení valným zhromaždením. Návrhy na voľbu členov dozornej rady predkladá valnému zhromaždeniu zástupca Predstavenstva OZHČ.
3. Funkčné obdobie členov dozornej rady sú tri roky. Opätovné zvolenie je možné.
4. Členovia dozornej rady si spomedzi seba volia predsedu, ktorý zvoláva a riadi zasadnutia dozornej rady.
5. Dozorná rada má právo požiadať Predstavenstvo OZHČ o zvolanie mimoriadneho valného zhromaždenie (§ 8, bod 5). Žiadosti Dozornej rady o zvolanie mimoriadneho valného zhromaždenia musí byť vyhovené.
6. Člen Dozornej rady OZHČ nemôže byť zároveň členom Predstavenstva OZHČ.

**§ 12**

**Pracovné skupiny**

1. Pracovné skupiny vytvára Predstavenstvo za účelom plnenia základných úloh vyplývajúcich z poslania OZHČ.
2. Pracovné skupiny konajú len v rámci a rozsahu poverenia od Predstavenstva.
3. Za činnosť v pracovných skupinách môžu byť ich členom udelené odmeny z prostriedkov OZHČ na základe rozhodnutia Predstavenstva a so súhlasom Dozornej rady.
4. Splnením úlohy pracovná skupina svoju činnosť ukončuje.

**§ 13**

**Hospodárenie OZHČ**

1. OZHČ hospodári s majetkom, ktorý má vo svojom vlastníctve, alebo ho užíva na základe iného právneho dôvodu, najmä nájomnej zmluvy.

2. OZHČ získava potrebné prostriedky z nasledovných zdrojov:

1. z grantov,
2. z vlastnej činnosti,
3. z darov právnických a fyzických osôb,
4. z príspevkov miest a obcí,
5. zo sponzorských darov,
6. z 2 % daní,
7. z verejných zbierok,
8. z iných spoločenských príspevkov.
9. OZHČ využíva svoj majetok výlučne na plnenie cieľov združenia podľa § 3 týchto stanov. Darcovia finančných prostriedkov budú informovaní o spôsobe naloženia s finančnými prostriedkami.
10. Združenie hospodári podľa rozpočtu, ktorý schvaľuje valné zhromaždenie.
11. Združenie je samostatnou účtovnou jednotkou, ktorá účtuje v súlade so všeobecne záväznými právnymi predpismi. O vedenie účtovníctva sa stará hospodár. Hospodár je menovaný Predstavenstvom OZHČ. Hospodár nemôže byť členom Dozornej rady.
12. V záujme vytvárania vlastných zdrojov môže združenie vykonávať doplnkovú podnikateľskú činnosť súvisiacu so zabezpečovaním cieľov a poslania združenia a v súlade so všeobecne záväznými predpismi a týmito stanovami.
13. Kontrolu hospodárenia OZHČ vykonáva Dozorná rada.
14. OZHČ spracováva ročnú účtovnú závierku, ku ktorej sa vyjadruje dozorná rada a schvaľuje ju valné zhromaždenie.
15. OZHČ spracováva správu o hospodárení za príslušný kalendárny rok, ku ktorej sa vyjadruje dozorná rada a schvaľuje ju valné zhromaždenie.
16. Predstavenstvo v súlade so schváleným rozpočtom OZHČ má právo navrhnúť odmenu za mimoriadne aktivity v OZHČ členom predstavenstva, členom dozornej rady, hospodárovi a členom pracovných skupín. Návrhy na odmeny predloží predseda OZHČ na schválenie valnému zhromaždeniu.
17. Všetky orgány OZHČ sú povinné dbať o to, aby majetok, s ktorým OZHČ hospodári, bol čo najúčelnejšie využívaný a všetkými dostupnými prostriedkami chránený pred poškodením, zničením alebo stratou.
18. OZHČ sa nesmie zadlžovať.

**§ 14**

**Zánik združenia**

1. Združenie zaniká:

1. dobrovoľným rozpustením,
2. zlúčením s iným občianskym združením,
3. právoplatným rozhodnutím Ministerstva vnútra SR o rozpustení.

2. O rozpustení alebo zlúčení s iným občianskym združením rozhoduje valné zhromaždenie, pričom toto rozhodnutie sa musí zaoberať aj spôsobom vysporiadania majetku združenia. Predseda OZHČ je povinný oznámiť do 15 dní Ministerstvu vnútra SR uznesenie o zániku združenia.

3. O rozpustení združenia rozhoduje valné zhromaždenie vždy, ak združenie nemôže po dobu dlhšiu ako jeden rok plniť princípy uvedené v  **§** 4 týchto stanov.

4. Pri zániku združenia zlúčením s iným občianskym združením prechádza jeho majetok na právneho nástupcu.

5. Pri zániku združenia rozpustením sa ukončí majetková likvidácia v súlade s platnými predpismi. Likvidáciu majetku vykoná likvidátor, ktorého menuje valné zhromaždenie.

6. Členovia združenia za záväzky združenia svojim majetkom neručia.

**§ 15**

**Záverečné ustanovenia**

1. Platnosť týchto stanov je na dobu neurčitú.
2. Združenie vzniklo a stanovy nadobudli účinnosť dňom registrácie na Ministerstve vnútra SR.

Bernolákovo, 20. XI. 2008

Registrácia na MV SR vykonaná 28.XI.2008